ആറളം ഫാമില് കാട്ടാനക്കുട്ടി ചെരിഞ്ഞ നിലയില് കേളകം: ആറളം ഫാമിലെ കുളത്തില് മൂന്നുമാസം പ്രായമുള്ള കാട്ടാനക്കുട്ടിയെ ചെരിഞ്ഞ നിലയില് കണ്ടെത്തി. വെള്ളിയാഴ്ച രാവിലെ കുളത്തിനു സമീപം കാടുവെട്ടിത്തെളിക്കാന് എത്തിയ തൊഴിലാളികളാണ് ആനക്കുട്ടിയുടെ ജഡം കുളത്തില് പൊങ്ങിക്കിടക്കുന്നതായി കണ്ടത്. തുടര്ന്ന് കൊട്ടിയൂര് റേഞ്ചര് സുധീര് നേരോത്തിന്െറ നേതൃത്വത്തില് വനംവകുപ്പ് അധികൃതര് സ്ഥലത്തെത്തി പരിശോധന നടത്തി. കാട്ടാനക്കൂട്ടം കുളത്തില് വെള്ളം കുടിക്കാന് എത്തിയപ്പോള് അബദ്ധത്തില് നിറയെ ചളിയുള്ള കുളത്തില് ആനക്കുട്ടി വീഴുകയായിരുന്നുവെന്നാണ് കരുതുന്നത്. ഇതിനെ രക്ഷിക്കാന് മറ്റ് ആനകള് കുളത്തിന് ചുറ്റും നടന്നതിന്െറ പാടും കണ്ടെത്തി. മൂന്നു ദിവസം മുമ്ബ് ഈ പ്രദേശത്തുനിന്നും കാട്ടാനക്കൂട്ടത്തിന്െറ അലര്ച്ച കേട്ടതായി തൊഴിലാളികള് പറഞ്ഞു. സംഭവത്തിന് ഒരുദിവസം മുമ്ബ് ബൈക്കില് വരുകയായിരുന്ന തെങ്ങുചെത്ത് തൊഴിലാളികളെ ആക്രമിക്കാന് ശ്രമം നടത്തുകയും ബൈക്ക് തകര്ക്കുകയും ചെയ്തിരുന്നു. ജഡത്തിന് മൂന്നു ദിവസത്തിലധികം പഴക്കമുണ്ട്. എടൂര് വെറ്ററിനറി സര്ജന് ഡോ. നവാസ് ശരീഫിന്െറ നേതൃത്വത്തില് ജഡപരിശോധന നടത്തി കുളക്കരയില് സംസ്കരിച്ചു.